Aalborg Stiftstidende, 1839-05-21
Udlandet. Frankrig. Paris har atter været Skuepladsen for revolutionaire Optrin af en meget alvorlig Charakteer. Efterretningen herom og den umiddelbar herpaa følgende om Dannelsen af et nyt Ministerium under Marschal Soults Præsidium frembringer et uventet Røre i den sidste Tids politiske Stilstand. Pariser Opstanden skildres i de Beretninger, man har, tildeels over England, paa følgende Maade: Søndagen den 12te, om Eftermiddagen Kl. 3 omtrent, forsamlede sig henimod 300 Personer, iførte Kitler og Huer foran en Geværboutik i RusBourg l'Abbe. Nogle vare forsynede med Øxer, hvormed de sloge Dørene ind og, for saameget hurtigere at naae Maalet, nedbrøde de Muren, styrtede ind i Boutikken og borttoge omtrent 150 Jagtgeværer, hvormed de begave sig til Quaierne. Her inddeelte de sig i forskjellige Hobe, af hvilke de 3 rykkede løs mod Militairposterne i Hotel de Ville, ved Place de Chatelet og i Justitspalaiet. Skildvagterne, der ikke vare forberedte paa noget Angreb, bleve overrumplede og uden Møie afvæbnede. Derpaa rykkede nogle Hobe frem mod Politipræfecturet, men fandt Porten lukkede og bevogtede af Municipalgarden. Oprørerne trak sig derpaa tilbage, forenede sig med de andre Hobe i Hotel de Ville og traf Anstalter til at forsvare Posten idet de omstyrtede tvende Omnibus og ved Hjælp deraf dannede en Barricade. Henimod Kl. 4 vare imidlertid Tropperne komne paa Benene, og flere Afdelinger Municipalgarde, Jnfanteri og Cavalleri rykkede oppaa Grevepladsen foran Hotel de Ville. En Afdeling Municipalgardecavalleri modtog den første Jld fra Jnsurgenterne, hvorved 2 Mand faldt og Afdelingen vendte derpaa om, for noget længere tilbage paany at samle sig. Jmidlertid indtraf flere Afdelinger. Jlden vedvarede og tilsidst forlode Oprørerne Pladsen og Qugien og trak sig tilbage i Retning af Gaden St. Avoye. Municipalgarden besatte nu Hotel de Ville og Qugierne imellem Ponte an Change og Port aux Bles. Dette vakte naturligviis stor Bevægelse. Nationalgardens Tropper sloge Appel i alle Gaderne, medens Jnsurgenterne, omtrent 500 Md. stærke, marscherede i en lang Linie gjennem de snævre Gader paa den høire Side af Rue St. Martin hen imod Boulevarderne. Kl. 7 concentrerede Jnsurrectionen sig i de nederste Deele af Rue St. Denis, Montmartre og St. Martin. Barricader bleve opreiste, den ene i Gaden St. Denis, nær ved Kirken St. Leu og den anden paa Hjørnet af Gaden Tiquetonne og Montorgueil. Den sidste blev henimod Kl. 6 1/2 angreben af Grenaderer af den 3die Nationalgarde-Legion og en Afdeling af Linietropperne. Officeren, der commanderede Posten i Justitspalaiet, og 2 af hans Folk bleve dræbte. En Hr. Sedoux af den 3die Legion blev ved Angrebet paa Barricaden dræbt. Marschal Gerard har overtaget Commanden over Tropperne. Saavidt gaae de første Beretninger. Børsenhallen meddeler ved sin Londonner Correspondent tillige Jndholdet af Pariser Morgenbladene af Mandagen den 13de samt Jndholdet af en Skrivelse fra Paris af 13de Kl. 9 om Morgenen. Af en Morgenberetning i Commerce seer man, at Barricaden i Gaden Tiquetonne Kl. 6 1/2, efter omtrent 10 Minutters Geværild, er bleven indtagen af Nationalgarden og Linietropperne. Om Natten hørte man endnu hist og her Skud, og Baarer med Døde, og Saarede saae man bæres gjennem Gaderne. Oprettelsen af Jnsurgenternes Barricader gik for sig med beundringsværdig Hurtighed. Den stærkeste var i Gaden St. Denis og bestod af Borde, Bænke, Kurve, Stole og Brædder, som man havde skrabet sammen paa den nærliggende Torveplads. J den ovennævnte Skrivelse fra Paris hedder det: "Et Ministerium er blevet dannet og Roligheden paany tilveiebragt. Jdetmindste har intet nyt Attentat fundet Sted. Hertugerne af Orleans og Remours staae i Spidsen forTropperne. Paris ligner en beleiret Stad. Vi kunne ikke paastaae, at Alt er forbi, men i hvert Tilfælde er dette Forsøg slaaet feil. De Dødes og Saaredes Tal angives til omtrent 30. Jnsurgenterne forholde sig i dette Øieblik rolige, men Barricaderne staae dog endnu i St. Denis-Gaden. Tuilerierne straale af Bajonetter, i Haven staae Kanoner opplantede og Carousselpladsen er besat med Linietropper. Hele Nationalgarden er under Vaaben og selv Garnisonen er paa Benene. De fleste Boutikker ere lukkede. Alle Forretninger hvile. Jgaar Aftes vare ogsaa de fleste Theatre lukkede. Om Natten ankom Tropper fra St. Germain, St. Cloud og alle Nabostæderne. Mærkelig er den Stilhed, hvormed Jnsurgenterne igaar Aftes indtoge de 3 Vagtposter, intet Commandoord, intet Raab hørte man."(Efter Times Correspondent udstødte Jnsurgenterne et yderst vildt og afskyeligt Skrig. Ministeriet er sammensat paa følgende Maade: Marschal Soult, Præsident og Udenrigsminister, Teste, Justitsminister, Gen. Schneider Krigsminister, Adm. Duperre Marineminister, Duchatel, Jndenrigsminister, Cunin-Gridaine, Handelsminister, Du faure, Minister for de offentlige Arbeider, Villemain, Minister for den offentlige Underviisning, og Passy, Finantsminister. Søndag Aften Kl. 9 vare samtlige nye Ministre hos Kongen og, medens Oprøret raste udenfor, bleve Ordonantserne undertegnede i Slottet. Det under Gevær ildens Larm opstaaede Cabinet bærer saaledes i Alt Tegn paa Overilelse hos sig. Man har i den yderste Nød sat alle Particheserne, Guizot, Thiers, Dupin, Barrot, til Side og derpaa af alle Partier taget nogle Personer af anden Rang for ikke ganske at bryde med noget Parti. Man spaaer derfor ikke Ministeriet nogen lang Varighed og har allerede gjort den bemærkning om det, at, hvis det hidtilværende Cabinet var interimistisk, saa vil dette, efter al Sandsynlighed, kun blive provisorisk.